تخربيق
'''التخربيق''' ؤلا '''لهضرة لخاوية''' هيّ أي شكل ديال [[تواصل|التواصل]]، [[هضرة|لهضرة]] ؤلا [[كتابة|لكتابة]]، ؤلا شي سيستيم أخور د ال<nowiki/>[[رشمة|رشمات]]، لي ماعندو تا شي [[معنى]] ؤلا [[لوجيك]]. ف لهضرة لعادية، التخربيق يقدر يكون شي حاجة لي ماعندها لا ساس لا راس، ؤلا شي حاجة لي كاتجيب الضحك. لؤدابا، الشوعارا، لكتاتبيا و لفنانين يقدرو يخدّمو التخربيق إما باش يخلقو إحساس ب لمتعة عند لمتلقي ؤلا باش يوصّلو شي [[فكرة]]. ف [[فلسفة|لفلسفة]] و [[صيونص|الصيونص]]، التخربيق الضد ديالو هوّ لمعنى، و لفلاسفة و لعولاما كيحاولو يلقاو طرقان متناسقة و لوجيك باش يميّزو مابين لمعنى و التخربيق. ف لكريپطوڭرافيا، كيدرسو لمتخصصين كيفاش يتم التمييز مابين السينيال ''signal'' (لمعنى) و الصداع ''noise'' (التخربيق) ف شي ميصاج رقمي متلا.

== ف لأداب ==
[[فيشي:1862ca-a-book-of-nonsense--edward-lear-001.jpg|تصغير|"لكتاب د التخربيق" The book of nonsense (1875) ديال إدوارد لير]]
[[نعوم تشومسكي|تشومسكي]] كان دار الجوملة لمشهورة "[[لأفكار لخضرا لي بلا لون نعسات غضبانة]]" كا ميتال ديال شي تعبير لي كلمة ب كلمة عندو معنى و تابع لقواعد د لڭرامير، ولاكين لمعنى لعام ديالو تخربيق. وخا داكشي كاينين ناس د التخمام و فلاسفة بحال [[لودڤيڭ ڤيتڭنشطاين]]، ڭالو بلي التخربيق يقدر يكون عندو معنى ف شي سياق محدد، و بلي لمعنى متعلّق ب "لقواعد د اللعب ب لهضرة" ''language game'' لي كيحطهوم لواحد . متلا يقدر لواحد يعطي شي معنى خاص ل كلمة "خضرا"، "بلا لون"، "نعسات"...<ref>{{Cite book
|title=Philosophical Investigations
|publisher=Basil Blackwell Ltd
|year=1953
|isbn=0-631-14670-9
|edition=3rd
|pages=11e
|language=English
|location=Oxford, UK
|last=Wittgenstein
|first=Ludwig
}}</ref>

ميتال أخور هوّ لأغنية د لمخيمات [[أ رام سام سام]]، لي أصلها من لمغريب، و تشهرات ف لعالم كامل، ولاكين كلماتها بشكل عام ماكيفيدو تا شي معنى.<ref>{{مرجع ويب
|url=https://snrtnews.com/article/71676
|title=أ رام سام سام
|date=2023-04-07
}}</ref>

== ف لكريپطوڭرافيا ==
لپروبليم ديال تمييز لمعنى من التخربيق عندو أهمية كبيرة ف لكريپطوڭرافيا و مجالات خرين متعلّقين ب [[داكا|الداكا]]؛ حيت متلا خاصهوم يميّزو السينيال من الصداع ف شي داطا ؤلا طرونصفير د لمعلومات. كاينين [[ألڭوريتم]]ات طوّروهوم لحرايفيا د لكريپطو باش يحددو واش شي تيكست تخربيق ؤلا لا. هاد لالڭوريتمات عادةً كيحلّلو لوجود ديال معاودات ''repetitions'' ف التيكست ب واحد ال[[تعاويدة]] متوقّعة ف شي تيكست عندو معنى. بحال حروف ؤلا كلمات لي كيبانو كتر من وحدين خرين، متلا "ديال"، "و"، "ف"، و غيرهوم. ب لموقابيل، ف لكريپطاج كيحاولو لحرايفيا باش يخلّيو التوزيع د الرشمات و لكلمات عشوائي باش لكريپطة ماتعطيش شي دخلة ل شي واحد باغي يفّكّها.

== مصادر ==
{{عيون}}
== شوف تا ==
* [[پروپاݣاندا]]
* [[بولشيت]]

{{ضبط مخازني}}

[[تصنيف:تخربيق| ]]
[[تصنيف:تواصل]]
[[تصنيف:لخيال]]
التخربيق ؤلا لهضرة لخاوية هيّ أي شكل ديال التواصل، لهضرة ؤلا لكتابة، ؤلا شي سيستيم أخور د الرشمات، لي ماعندو تا شي معنى ؤلا لوجيك. ف لهضرة لعادية، التخربيق يقدر يكون شي حاجة لي ماعندها لا ساس لا راس، ؤلا شي حاجة لي كاتجيب الضحك. لؤدابا، الشوعارا، لكتاتبيا و لفنانين يقدرو يخدّمو التخربيق إما باش يخلقو إحساس ب لمتعة عند لمتلقي ؤلا باش يوصّلو شي فكرة. ف لفلسفة و الصيونص، التخربيق الضد ديالو هوّ لمعنى، و لفلاسفة و لعولاما كيحاولو يلقاو طرقان متناسقة و لوجيك باش يميّزو مابين لمعنى و التخربيق. ف لكريپطوڭرافيا، كيدرسو لمتخصصين كيفاش يتم التمييز مابين السينيال signal (لمعنى) و الصداع noise (التخربيق) ف شي ميصاج رقمي متلا.

 ف لأداب 
تصغير|"لكتاب د التخربيق" The book of nonsense (1875) ديال إدوارد لير
تشومسكي كان دار الجوملة لمشهورة "لأفكار لخضرا لي بلا لون نعسات غضبانة" كا ميتال ديال شي تعبير لي كلمة ب كلمة عندو معنى و تابع لقواعد د لڭرامير، ولاكين لمعنى لعام ديالو تخربيق. وخا داكشي كاينين ناس د التخمام و فلاسفة بحال لودڤيڭ ڤيتڭنشطاين، ڭالو بلي التخربيق يقدر يكون عندو معنى ف شي سياق محدد، و بلي لمعنى متعلّق ب "لقواعد د اللعب ب لهضرة" language game لي كيحطهوم لواحد . متلا يقدر لواحد يعطي شي معنى خاص ل كلمة "خضرا"، "بلا لون"، "نعسات"...

ميتال أخور هوّ لأغنية د لمخيمات أ رام سام سام، لي أصلها من لمغريب، و تشهرات ف لعالم كامل، ولاكين كلماتها بشكل عام ماكيفيدو تا شي معنى.

 ف لكريپطوڭرافيا 
لپروبليم ديال تمييز لمعنى من التخربيق عندو أهمية كبيرة ف لكريپطوڭرافيا و مجالات خرين متعلّقين ب الداكا؛ حيت متلا خاصهوم يميّزو السينيال من الصداع ف شي داطا ؤلا طرونصفير د لمعلومات. كاينين ألڭوريتمات طوّروهوم لحرايفيا د لكريپطو باش يحددو واش شي تيكست تخربيق ؤلا لا. هاد لالڭوريتمات عادةً كيحلّلو لوجود ديال معاودات repetitions ف التيكست ب واحد التعاويدة متوقّعة ف شي تيكست عندو معنى. بحال حروف ؤلا كلمات لي كيبانو كتر من وحدين خرين، متلا "ديال"، "و"، "ف"، و غيرهوم. ب لموقابيل، ف لكريپطاج كيحاولو لحرايفيا باش يخلّيو التوزيع د الرشمات و لكلمات عشوائي باش لكريپطة ماتعطيش شي دخلة ل شي واحد باغي يفّكّها.

 مصادر 

 شوف تا 
 پروپاݣاندا
 بولشيت

 
تصنيف:تواصل
تصنيف:لخيال